আয়বহির্ভূত সম্পত্তির অভিযোগে গ্রেফতার কলকাতা পুরসভার অ্যাসিস্ট্যান্ট ইঞ্জিনিয়ার

কলকাতা: রাজ্য পুলিশের (State Police) দুর্নীতি দমন শাখার জালে ধরা পড়লেন কলকাতা পুরসভার (Kolkata Corporation) এক অ্যাসিস্ট্যান্ট ইঞ্জিনিয়ার। অভিযোগ, তাঁর নামে ও আত্মীয়দের নামে বিপুল আয়বহির্ভূত সম্পত্তির হদিশ মিলেছে।

সূত্রের খবর, ২০১৭ থেকে ২০২১ সালের মধ্যে ওই ইঞ্জিনিয়ারের আয়ের সঙ্গে সম্পত্তির হিসাব মেলেনি। তদন্তে উঠে এসেছে, এই চার বছরে তাঁর প্রায় ৫ কোটি টাকার সম্পত্তির হদিশ পেয়েছে দুর্নীতি দমন শাখা।

আরও পড়ুন: SIR আতঙ্কে এবার মৃত্যু হল যৌন কর্মীর!

জানা গিয়েছে, বাড়ি, ফ্ল্যাট, জমি এবং ব্যাঙ্ক অ্যাকাউন্টে বিপুল লেনদেনের তথ্য হাতে পেয়েছে রাজ্য পুলিশ। ইঞ্জিনিয়ারকে জিজ্ঞাসাবাদ করে আরও নাম জড়াতে পারে বলে মনে করছে তদন্তকারীরা।

দুর্নীতি দমন শাখা সূত্রে খবর, সম্পত্তির উৎস এবং টাকা কোথা থেকে এসেছে, তা খতিয়ে দেখা হচ্ছে। প্রয়োজনে আয়কর বিভাগকেও এই তদন্তে যুক্ত করা হতে পারে।